Bulletinen

Bulletinen var en illegal avis som ble utgitt i Norge fra 1940 til 1945, under den tyske okkupasjonen i andre verdenskrig.

 Historie 
Avisen kom med første utgave høsten 1940 som en navnløs trykksak, og fikk først mot slutten av krigen navnet Bulletinen. Den utkom med til sammen 150 utgaver før frigjøringen. Avisen ble etablert i forbindelse med organiseringen av det som senere ble Hjemmefrontens ledelse, og fungerte som en informasjonsbulletin for ulike motstandssentre, illegale aviser og grupper.

Ustabile forhold og hyppige utskiftninger i redaksjon og produksjon førte til at mange personer ble involvert i arbeidet, noe som kan ha bidratt til de mange arrestasjonene av avisens medarbeidere. Flere ble sendt til konsentrasjonsleirer, og noen ble henrettet. Bulletinen var vanligvis på seks sider, og opplaget varierte mellom 500 og 3000 eksemplarer.

 Medarbbeidere 
Mange kjente pressefolk og politikere var involvert i utgivelsen: Chr. A. R. Christensen som senere ble redaktør av VG, Olav Larssen som senere ble redaktør i Arbeiderbladet, Olaf Solumsmoen som senere ble sjef for Arbeidernes Pressekontor, Sigurd Evensmo, forfatter og journalist og Einar Gerhardsen, norsk politiker og senere statsminister. På et senere tidspunkt sto Jan Jansen og Tore Gjelsvik som var sekretær i Koordinasjonskomiteen (KK) for utgivelsene i en periode. Avisen ble distribuert av Alf Sanengen etter at Gjelsvik  ble sekretær i Koordinasjonskomiteen.

Mot slutten av krigen kom avisen under navnet Bulletinen som Hjemmefront-ledelsens talerør.Side 7. Hans Luihn (red): Illegale aviser 1940 – 1945. AL Biblioteksentralen (1995) ISBN 82-7022-165-1

Referanser

Kategori:Illegale aviser
Kategori:Aviser etablert i 1940
Kategori:Aviser nedlagt i 1945